Adolf Engler
Store norske leksikon,Biologi,Vitenskapsgrener i biologien,Biologer,Botanikere
Adolf Engler var en tysk botaniker. Engler var en av tidens aller fremste systematikere og plantegeografer.
Han skrev en rekke monografier i Carl Friedrich Philipp von Martius' Flora Brasiliensis, og utgav fra 1880 Botanische Jahrbücher für Systematik, Pflanzengeschichte und Pflanzengeographie («Botanisk årbok for systematikk, plantehistorie og plantegeografi»).Sammen med Karl Prantl utgav han den kjente håndboken Die natürlichen Pflanzenfamilien (34 bind, 1888–1915, ny utgave fra 1925). Sammen med Oscar Drude utgav han fra 1896 Die Vegetation der Erde («Jordens vegetasjon»). I 1900 grunnla han sitt største serieverk, Das Pflanzenreich («Planteriket»), som til 1968 var kommet med 108 bind.I 1896 anla han den nye botaniske hagen i Dahlem ved Berlin og samlet der de fleste botaniske institusjoner. Les mer i Store norske leksikon botanikk botanisk hage plantegeografi